CELEX: C2005/143/42
Language: da
Date: 2005-06-11 00:00:00
Title: Sag C-162/05 P: Appel iværksat den 8. april 2005 af Entorn, Societat Limitada Enginyeria i Serveis til prøvelse af dom afsagt den 18. januar 2005 af De Europæiske Fællesskabers Ret i Første Instans (Anden Afdeling) i sag T-141/01, Entorn, Societat Limitada Enginyeria i Serveis, mod Kommissionen for De Europæiske Fællesskaber

11.6.2005   
            
            
               DA
            
            
               Den Europæiske Unions Tidende
            
            
               C 143/27
            
         Appel iværksat den 8. april 2005 af Entorn, Societat Limitada Enginyeria i Serveis til prøvelse af dom afsagt den 18. januar 2005 af De Europæiske Fællesskabers Ret i Første Instans (Anden Afdeling) i sag T-141/01, Entorn, Societat Limitada Enginyeria i Serveis, mod Kommissionen for De Europæiske Fællesskaber
   (Sag C-162/05 P)
   (2005/C 143/42)
   Processprog: spansk
   Ved De Europæiske Fællesskabers Domstol er der den 8. april 2005 iværksat appel af Entorn, Societat Limitada Enginyeria i Serveis, til prøvelse af dom afsagt den 18. januar 2005 af De Europæiske Fællesskabers Ret i Første Instans (Anden Afdeling) i sag T-141/01, Entorn, Societat Limitada Enginyeria i Serveis, mod Kommissionen for De Europæiske Fællesskaber.
   Appellanten har nedlagt følgende påstande:
   
               1.
            
            
               De af appellanten under appellen påberåbte anbringender tages til følge, og dommen afsagt af Retten i Første Instans den 18. januar 2005 (sag T-141/01) ophæves i sin helhed, idet den frifandt sagsøgte for påstanden om annullation af Kommissionens beslutning C(1999)534 af 4. marts 1999.
            
         
               2.
            
            
               Kommissionen tilpligtes at betale sagens omkostninger.
            
         Anbringender og væsentligste argumenter:
   Appellanten har til støtte for påstandene fremført tre anbringender:
   
               1.
            
            
               Formelle fejl ved sagens behandling ved Retten, idet denne afskar appellanten fra at føre bestemte beviser — som appellanten inden nærværende sag havde anset for at være afgørende — uden at appellanten havde mulighed for eller lejlighed til under sagens forløb at anmode Retten om at afhjælpe denne fejl, hvilket var til stor skade for appellantens interesser og fratog virksomheden muligheden for effektivt at udøve sin ret til kontradikton — jf. præmis 132-138 i dommen.
            
         
               2.
            
            
               Overtrædelse af det generelle retsprincip om uskyldsformodning. Den bedømmelse og anvendelse samt den åbenbart urigtige fortolkning, som delvis var uden grundlag, og som Retten lagde til grund vedrørende sagens omstændigheder, førte Retten til at begrunde dommen på en måde, der åbenbart tilsidesætter det generelle retsprincip om uskyldsformodning, som beskytter alle personer, så længe der ikke foreligger en endelig fældende dom i en straffesag.
            
         
               3.
            
            
               Rettens fejlagtige juridiske kvalifikation af appellanten som den ansvarlige enhed for tilbagebetalingen af den støtte, der blev ydet til sumac-projektet, jf. herved artikel 24 i forordning (EØF) nr. 4253/88 og beslutningen om ophævelse. Ifølge appellanten har Retten begået en retlig fejl ved at kvalificere selskabet Entorn, Societat Limitada, Enginyeria i Serveis — appellanten — som den enhed, der var forpligtet til at tilbagebetale den støtte, som blev udbetalt i medfør af Kommissionens beslutning C(1999) 534 af 4. marts 1999.